อาการที่พบหลังช่วงกินยาคุมฉุกเฉินค่ะ มีตกขาวสีเหลืองออกทางช่องคลอด และมีกลิ่น อาการไม่ได้แสบ คัน ก่อนหน้ามีใช้น้ำยาล้างจุดซ่อนเร้นค่ะ แต่เลิกใช้แล้วเมื่อต้นเดือนมกราคม เนื่องจากมีเลือดออกหลังจากกินยาคุมฉุกเฉินค่ะ
สวัสดีค่ะ อาการมีตกขาวสีเหลืองออกจากช่องคลอด มีกลิ่นนั้น อาจจะเกิดจากภาวะช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ หรือเป็นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเกิดจากการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด เป็นต้นโดยอาการตกขาวนั้น ไม่น่าจะเกี่ยวข้องกับการใช้ยาคุมฉุกเฉินโดยตรง และไม่ได้บ่งบอกว่ามีการตั้งครรภ์หรือไม่ ตอนนี้ให้งดการมีเพศสัมพันธ์ ไม่สวนล้างช่องคลอด ใช้เพียงน้ำเปล่าสะอาดล้างเบาๆภายนอก ไม่จำเป็นต้องใช้สบู่อะไรเป็นพิเศษหลังใช้ยาคุมฉุกเฉิน ควรสังเกตรอบเดือนว่ามาตามปกติหรือไม่ ถ้าคลาดเคลื่อนก็ไม่ควรเกินไปกว่า 35 วันจากรอบก่อน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.ต่อไป